text: [{"text_idx": "#000000", "text": "- Ti\u0301\u00f0indi, mentan og i\u0301tro\u0301ttur"}, {"text_idx": "#000006", "text": "28. oktober 2013: AOL flytur i\u0301 h\u00f8li hja\u0301 Shipping.fo"}, {"text_idx": "#000009", "text": "29. november 2013: Tjo\u0301\u00f0bankin i\u0301 Kongo flytur EGAL 43 mio\u0301. dollarar"}, {"text_idx": "#000010", "text": "EGAL hevur blo\u0301\u00f0rey\u00f0 t\u00f8l a\u0301 bankakontuni. EGAL f\u00e6r pengar fra\u0301 Tjo\u0301\u00f0bankanum og kann b\u00e6\u00f0i rinda skuldina aftur og samstundis keypa fleiri ognir. Tjo\u0301\u00f0bankin hevur ikki heimild at flyta privatum fyrit\u00f8kum pengar."}, {"text_idx": "#000011", "text": "2014: 33 mio\u0301. kr. ver\u00f0a fluttar u\u0301r Kongo til F\u00f8roya"}, {"text_idx": "#000012", "text": "EGAL flytur i\u0301 fleiri umf\u00f8rum pengar i\u0301 All Oceans Logistics. Umrokna\u00f0 til danskar kro\u0301nur svarar ta\u00f0 til umlei\u00f0 33 mio\u0301. kr., sum ver\u00f0a fluttur u\u0301r Kongo til F\u00f8roya."}, {"text_idx": "#000013", "text": "I\u0301 2015 eru enn fleiri flytingar u\u0301r Kongo til F\u00f8roya, umlei\u00f0 36 mio\u0301. kr. 25 flytingar eru fra\u0301 EGAL, ein er fra\u0301 felagnum Kuntuala Agence Maritime, og 10 flytingar eru fra\u0301 havnafyrit\u00f8kuni Port de Ficher."}, {"text_idx": "#000015", "text": "I\u0301 2016 ver\u00f0a umlei\u00f0 7 mio\u0301. kr. fluttar u\u0301r Kongo til F\u00f8roya."}, {"text_idx": "#000017", "text": "1. februar 2016: Lumumba ver\u00f0ur kredittstjo\u0301ri i\u0301 BGFI-bankanum"}, {"text_idx": "#000018", "text": "30 a\u0301ra gamli Jean-Jaques Lumumba tekur vi\u00f0 sum kredittstjo\u0301ri i\u0301 BGFI-bankanum, har EGAL er st\u00f8rsti kundin. Hann varnast merkisverdu flytingarnar til og u\u0301r EGAL, millum anna\u00f0 flytingarnar til F\u00f8roya."}, {"text_idx": "#000019", "text": "Jean-Jaques Lumumba varsko\u0301gva\u00f0i ta\u00f0, sum fyrifo\u0301rst i\u0301 BGFI-bankanum og fann s\u00e6r fri\u00f0skjo\u0301l i\u0301 Fraklandi"}, {"text_idx": "#000020", "text": "29. oktober 2016: Lumumba ver\u00f0ur varsko\u0301gvari"}, {"text_idx": "#000021", "text": "Jean-Jaques Lumumba, sum uttan u\u0301rslit hevur a\u0301vara\u00f0 bankastjo\u0301ran, Francis Selemani, fosturbeiggi forsetan, um illgrunasomu flytingar, tekur til ry\u0301mingar. I\u0301 belgiska bla\u00f0num Le Soir varsko\u0301gvar hann, at pengar eru o\u0301lo\u0301gliga fluttir u\u0301r Tjo\u0301\u00f0bankanum i\u0301 BGFI-bankan og fyrit\u00f8kuna EGAL."}, {"text_idx": "#000022", "text": "29. november 2016: 30 mio\u0301. dollarar ver\u00f0ur fluttir EGAL"}, {"text_idx": "#000023", "text": "EGAL er aftur i\u0301 gjaldstrupulleikum og f\u00e6r aftur eina trivaliga pengainnspr\u00e6ing, hesafer\u00f0 meira enn 30 mio\u0301. dollarar i\u0301 alt. Ta\u00f0 er trupult at finna upprunan til pengarnar, men samband er millum pengakontuna, ha\u00f0ani pengarnir stava, og Tjo\u0301\u00f0bankan i\u0301 Kongo."}, {"text_idx": "#000026", "text": "Farmaskpi\u00f0 El Nino, sum er skra\u0301sett i\u0301 f\u00f8roysku skipaskra\u0301setingini, flutti villdjo\u0301r u\u0301r Namibia a\u0301 forvitnisligan djo\u0301ragar\u00f0, sum ta\u0301verandi forsetin i\u0301 Kongo eigur"}, {"text_idx": "#000028", "text": "Felagskapurin PPLAAF, sum verjir varsko\u0301gvarar i\u0301 Afrika, kunnger Lumumba-papers. Tey avdu\u0301ka Kabila-netverki\u00f0, og hvussu tey hava s\u00e6ta\u00f0 s\u00e6r og si\u0301num. Ta\u00f0 ver\u00f0ur skriva\u00f0, at okkurt um 5 mio\u0301. dollarar eru fluttir vi\u0301\u00f0ari a\u0301 bankakontuna hja\u0301 All Oceans Logistics i\u0301 Bank Nordik."}, {"text_idx": "#000029", "text": "19. november 2021: Congo Hold-Up avdu\u0301kar pengaflytingar"}, {"text_idx": "#000030", "text": "Fj\u00f8lmi\u00f0lar og felagskapir avdu\u0301ka vi\u00f0 skj\u00f8lunum i\u0301 Congo Hold-Up b\u00e6\u00f0i mutur og fr\u00e6ndaveldi i\u0301 Kongo. Ta\u00f0 er st\u00f8rsti da\u0301tulekin a\u0301 afrikanska meginlandinum nakranti\u0301\u00f0. EGAL hevur o\u0301lo\u0301gliga fingi\u00f0 43 millio\u0301nir dollarar u\u0301r kongolesiska Tjo\u0301\u00f0bankanum, og yvir 30 millio\u0301nir aftrat i\u0301 illgrunasomum flytingum vi\u00f0 tilkny\u0301ti til Tjo\u0301\u00f0bankan. Av hesum eru 100 mio\u0301. kr. fluttar fra\u0301 Egal i\u0301 Kongo a\u0301 bankakontur i\u0301 Bank Nordik, sum fel\u00f8gini a\u0301 Mykinesg\u00f8tu 5 eiga. I\u0301 alt fara 120 millio\u0301nir u\u0301r BGFI bankanum i\u0301 Kongo til konto i\u0301 BankNordik."}, {"text_idx": "#000031", "text": "PPLAAF hevur saman vi\u00f0 franska ti\u0301\u00f0indami\u00f0linum Mediapart skipa\u00f0 fyri kanningararbei\u00f0inum, sum avdu\u0301kar, at fyrrverandi forsetin i\u0301 Kongo, Joseph Kabila, hevur saman vi\u00f0 vinum og skyldfo\u0301lki bru\u0301kt fo\u0301lksins pengar at byggja s\u00e6r si\u0301tt egna handilsveldi\u00f0."}]